stanford-oval/wikipedia huggingface dataset:
ภาษารูปนัย
การประยุกต์ใช้ > ภาษาโปรแกรม

คอมไพเลอร์ หรือโปรแกรมแปลโปรแกรมมีส่วนประกอบที่ชัดเจนอยู่สองส่วน คือตัววิเคราะห์ศัพท์ (Lexical analysis) ที่จะระบุโทเค็นของไวยากรณ์ของภาษาโปรแกรมเช่น ตัวระบุ (identifier) หรือคำสงวน ค่าคงตัว (Literal) ตัวเลขและสายอักขระ เครื่องหมายวรรคตอนและสัญลักษณ์ตัวดำเนินการ ซึ่งก็ถูกกำหนดอีกทีโดยภาษารูปนัยที่เรียบง่ายกว่าซึ่งโดยทั่วไปก็ทำขึ้นด้วยนิพจน์ปรกติ ส่วนนี้ถูกสร้างขึ้นด้วยเครื่องมือแบบ lex (Lex (software)) และส่วนที่สองคือตัวแจงส่วนที่จะทดลองตัดสินว่าโปรแกรมต้นฉบับนั้นสมเหตุสมผลทางวากยสัมพันธ์หรือไม่ หมายความว่าโปรแกรมต้นฉบับนั้นจัดดีแล้วตามไวยากรณ์ของภาษาโปรแกรมที่คอมไพเลอร์ถูกสร้างขึ้นมาหรือไม่ ส่วนนี้ถูกสร้างขึ้นด้วยตัวสร้างตัวแจงส่วน (compiler-compiler) เช่นyacc
คอมไพเลอร์ทำหน้าที่มากกว่าการแจงส่วนรหัสต้นฉบับ แต่ยังแปลรหัสให้อยู่ในรูปแบบสั่งทำการรูปแบบหนึ่งด้วย ดังนั้นตัวแจงส่วนจึงให้คำตอบเป็นใช่-ไม่ใช่มากกว่าหนึ่งคำตอบ ซึ่งปกติเป็นต้นไม้วากยสัมพันธ์แบบนามธรรม (abstract syntax tree) ที่คอมไพเลอร์นำมาใช้ในขั้นต่อ ๆ มาเพื่อสุดท้ายผลิตไฟล์สั่งทำการขึ้นจากรหัสเครื่องที่จะทำการบนฮาร์ดแวร์โดยตรง หรือจากรหัสไบต์ที่ต้องใช้เครื่องเสมือน (virtual machine) เพื่อทำการ
การประยุกต์ใช้ > ทฤษฎี ระบบ และการพิสูจน์เชิงรูปนัย

ในคณิตตรรกศาสตร์ ทฤษฎีรูปนัย (formal theory) คือชุดของประโยคในภาษารูปนัยภาษาหนึ่ง
ระบบรูปนัย (เรียกอีกอย่างว่า แคลคูลัสเชิงตรรกะ หรือ ระบบเชิงตรรกะ) ประกอบด้วยภาษารูปนัยพร้อมกับระบบนิรนัย (deductive system) ซึ่งอาจประกอบด้วยกฎการปริวรรต (rewriting) ชุดหนึ่งซึ่งสามารถถูกตีความเป็นกฎการอนุมานที่สมเหตุสมผลได้ หรือสัจพจน์ชุดหนึ่ง หรือทั้งสองอย่าง ระบบรูปนัยถูกใช้เพื่อสืบ (proof theory) นิพจน์หนึ่งมาจากนิพจน์อื่น ๆ เราสามารถระบุภาษารูปนัยภาษาหนึ่งได้ผ่านสูตรของมัน แต่เราไม่สามารถทำได้อย่างเดียวกันกับระบบรูปนัยผ่านทฤษฎีบทของมัน ระบบรูปนัยสองระบบ  {\mathcal {FS}} และ  {\mathcal {FS'}} สามารถมีทฤษฎีบทที่เหมือนกันทั้งหมดได้ ถึงอย่างนั้นแล้วก็ยังต่างกันในแง่ทฤษฎีการพิสูจน์แง่ใดแง่หนึ่งอย่างมีนัยสำคัญ (เช่นสูตร A อาจเป็นผลพวงทางวากยสัมพันธ์ของสูตร B ในระบบหนึ่ง แต่ไม่ได้เป็นในอีกระบบหนึ่ง)
การพิสูจน์เชิงรูปนัย (อังกฤษ: Formal proof) หรือ การสืบสมุฏฐาน (อังกฤษ: Derivation) เป็นลำดับจำกัดของสูตรที่จัดดีแล้ว (ซึ่งก็อาจตีความได้เป็นประโยค หรือประพจน์) ซึ่งแต่ละสูตรเป็นสัจพจน์ข้อหนึ่ง หรือตามจากสูตรที่มาก่อนในลำดับนั้นตามกฎการอนุมาน (rule of inference) ประโยคสุดท้ายในลำดับนั้นเป็นทฤษฎีบทของระบบรูปนัยระบบหนึ่ง การพิสูจน์เชิงรูปนัยนั้นมีประโยชน์เพราะทฤษฎีบทที่ได้มาสามารถตีความได้เป็นประพจน์จริง
การประยุกต์ใช้ > ทฤษฎี ระบบ และการพิสูจน์เชิงรูปนัย > การตีความและตัวแบบ

ภาษารูปนัยมีลักษณะเป็นวากยสัมพันธ์โดยสิ้นเชิง แต่ก็สามารถมีอรรถศาสตร์ที่ให้ความหมายกับส่วนประกอบต่าง ๆ ของภาษาได้ อาทิ ในคณิตตรรกศาสตร์ เซตของสูตรที่เป็นไปได้ของตรรกะชนิดหนึ่งคือภาษารูปนัย และการตีความรูปแบบหนึ่งจะให้ความหมายแก่สูตรแต่ละสูตร โดยทั่วไปเป็นค่าความจริง
อรรถศาสตร์รูปนัย (semantics of logic) เป็นการศึกษาเกี่ยวกับการตีความภาษารูปนัย ซึ่งมักถูกทำในแง่ของทฤษฎีตัวแบบในคณิตตรรกศาสตร์ พจน์ต่าง ๆ ที่มีอยู่ในสูตร ๆ หนึ่งนั้นถูกตีความเป็นวัตถุที่อยู่ภายในโครงสร้างทางคณิตศาสตร์ (Structure (mathematical logic)) และกฎการตีความเชิงประกอบแบบถาวร (fixed compositional interpretation rule) จะตัดสินวิธีการที่จะสืบมาซึ่งค่าความจริงของสูตรหนึ่งจากการตีความพจน์ต่าง ๆ ของมัน ตัวแบบ ของสูตร ๆ หนึ่งหมายถึงรูปแบบของการตีความพจน์ต่าง ๆ ในสูตรที่จะทำให้สูตรนั้นเป็นจริง
ดูเพิ่ม

คณิตศาสตร์เชิงการจัดคำ (Combinatorics on words)
โมนอยด์อิสระ (Free monoid)
วิธีรูปนัย (Formal method)
กรอบความคิดเชิงทฤษฏีด้านไวยากรณ์ (Grammar framework)
สัญกรณ์คณิตศาสตร์
แถวลำดับแบบจับคู่
สายอักขระ
ยากันติโกยิล

| ยากันติ |
| --- | --- |
ศรียากันติอุมามเหศวร
โคปุรัมหนึ่งของยากันติ มองจากถ้ำหนึ่งในหมู่ถ้ำที่ยากันติ
ศาสนา
ศาสนา: ศาสนาฮินดู
เขต: นันทยัล
เทพ: พระศิวะ
ที่ตั้ง
รัฐ: อานธรประเทศ
ประเทศ: อินเดีย
ที่ตั้งในประเทศอินเดียแสดงแผนที่ประเทศอินเดียยากันติโกยิล (รัฐอานธรประเทศ)แสดงแผนที่รัฐอานธรประเทศ
พิกัดภูมิศาสตร์: 15°21′3″N 78°08′22″E﻿ / ﻿15.35083°N 78.13944°E﻿ / 15.35083; 78.13944
ศรียากันติอุมามเหศวรโกยิล (อังกฤษ: Sri Yaganti Uma Maheswara Temple) หรือเรียกสั้น ๆ ว่า ยากันติ (อักษรโรมัน: Yaganti) เป็นโบสถ์พราหมณ์ (โกยิล) บูชาพระศิวะ ตั้งอยู่ในอำเภอนันทยัล รัฐอานธรประเทศ ประเทศอินเดีย โบสถ์พราหมณ์นี้มีบ่อน้ำขนาดเล็ก (ปุศการินี; Pushkarini) ที่ซึ่งน้ำจะไหลเข้ามาจากใต้เขา ผ่านปากของโคนนทิ น้ำในบ่อนี้เต็มตลอดเวลา และผู้ที่มีศรัทธาเชื่อว่าน้ำจากบ่อมีคุณประโยชน์มากมาย
ความเชื่อต่าง ๆ เกี่ยวกับอภินิหารที่ปรากฏในโบสถ์พราหมณ์นี้ เช่น ความเชื่อว่ารูปปั้นโคนนทิที่มีน้ำไหลผ่านตลอดเวลานั้นค่อย ๆ โตขึ้นอยู่ตลอด จนนักบวชต้องรื้อถอนเสาที่เดิมเคยตั้งอยู่ใกล้กับโคนนทินี้ออกเพราะขนาดที่โตขึ้น และ ที่ว่าพื้นที่ของโบสถ์พราหมณ์ไม่มีอีกาอยู่เลย ตามตำนานนั้นว่ากันว่าเป็นผลมาจากขณะฤาษีอคัสตยะกำลังบำเพ็ญตบะอยู่นั้นได้มีอีกามารังควาญ ฤาษีจึงสาปไม่ให้มีอีกาเข้ามาในบริเวณนี้ได้อีก นอกจากนี้ เนื่องด้วยว่าอีกาเป็นพาหนะของพระเสาร์ จึงเชื่อกันว่าพระเสรร์ไม่สามารถเข้ามายังโบสถ์นี้ได้เช่นกัน
ในบริเวณและโดยรอบของยากันติยังประกอบด้วยถ้ำจำนวนหนึ่งที่มีความสำคัญทางศาสนา เช่น ถ้ำอคัสยะ (Agastya Cave) ซึ่งเชื่อว่าเป็นถ้ำที่ฤาษีอคัสตยะบำเพ็ยญตบะถวายแด่พระศิวะ ถ้ำเวนกเตศวร (Venkateswara Cave) และถ้ำวีรพราหมัม (Veera Brahmam Cave) ซึ่งทางเข้ามีลักษณะเตี้ยและต้องงอดตัวเข้าไป
ยอดสปายสายพราง

| ยอดสปายสายพราง |
| --- | --- |
กำกับ:   ทรอย ควอน  นิค บรูโน่ 
บทภาพยนตร์:   แบรด โคปแลนด์  ลอยด์ เทย์เลอร์ 
เนื้อเรื่อง: ซินดี้ เดวิส
สร้างจาก: Pigeon: Impossible โดย ลูคัส มาร์เทล
อำนวยการสร้าง:   ปีเตอร์ เชอร์นิน  เจโน่ ท็อปปิ้ง  ไมเคิล เจ. ทราเวอร์ส 
นักแสดงนำ:   วิลล์ สมิธ  ทอม ฮอลแลนด์  รชิดา โจนส์  เบน เมนเดลโซห์น  รีบา แมคเอนไทร์  ราเชล บรอสนาฮาน  คาเรน กิลแลน  ดีเจ คาเล็ด  มาซิ โอกะ 
ตัดต่อ:   แรนดี้ เทรเกอร์  คริสโตเฟอร์ แคมป์เบลล์ 
ดนตรีประกอบ: ธีโอดอร์ ชาปิโร
บริษัทผู้สร้าง:   บลูสกาย สตูดิโอส์  ทเวนตีท์เซนจูรีฟอกซ์แอนิเมชั่น  เชอร์นิน เอ็นเตอร์เทนเม้นท์  
ผู้จัดจำหน่าย: ทเวนตีท์เซนจูรีฟอกซ์
วันฉาย:   4 ธันวาคม ค.ศ. 2019 (2019-12-04) (El Capitan Theatre)  25 ธันวาคม ค.ศ. 2019 (2019-12-25) (สหรัฐ) 
ความยาว: 102 นาที
ประเทศ:  สหรัฐ
ภาษา: อังกฤษ
ทุนสร้าง: 100 ล้านดอลลาร์สหรัฐ
ทำเงิน: 171.6 ล้านดอลลาร์สหรัฐ
ยอดสปายสายพราง (อังกฤษ: Spies in Disguise) เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2562 ผลิตโดย ทเวนตีท์เซนจูรีฟอกซ์ ภาพยนตร์กำกับโดย ทรอย ควอน และนิค บรูโน่, อำนวยการสร้างโดย ปีเตอร์ เชอร์นิน, เจโน่ ท็อปปิ้ง และไมเคิล เจ. ทราเวอร์ส และแสดงนำโดย วิลล์ สมิธ, ทอม ฮอลแลนด์, รชิดา โจนส์, เบน เมนเดลโซห์น, รีบา แมคเอนไทร์, ราเชล บรอสนาฮาน, คาเรน กิลแลน, ดีเจ คาเล็ด และมาซิ โอกะ
ตัวละครและเสียงพากย์

วิลล์ สมิธ รับบท แลนซ์ สเตอร์ลิง (Lance Sterling)
ทอม ฮอลแลนด์ รับบท วอลเตอร์ เบ็คเก็ตต์ (Walter Beckett)
เบน เมนเดลโซห์น รับบท (Killian)
รชิดา โจนส์ รับบท (Marcy Kappel)
รีบา แมคเอนไทร์ รับบท (Joy Jenkins)
ราเชล บรอสนาฮาน รับบท (Wendy Beckett)
คาเรน กิลแลน รับบท อายส์ (Eyes)
ดีเจ คาเล็ด รับบท เอียร์ส (Ears)
มาซิ โอกะ รับบท คัตสึ คิมูระ (Katsu Kimura)
คาร์ลา จิเมเนซ รับบท เจอรัลดีน (Geraldine)
การตอบรับ

รอตเทนโทเมโทส์รายงานว่าร้อยละ 77 ของผู้วิจารณ์ 124 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.5 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 54 เต็ม 100 คะแนน ซึ่งประเมินโดยผู้วิจารณ์ 22 คน
แหล่งข้อมูลอื่น

ยอดสปายสายพราง ที่อินเทอร์เน็ตมูวีเดตาเบส
ยอดสปายสายพราง ที่บ็อกซ์ออฟฟิศโมโจ
ยอดสปายสายพราง ที่รอตเทนโทเมโทส์
ยอดสปายสายพราง ที่ออลมูวี
ยอดสปายสายพราง ที่เมทาคริติก
ยอดสปายสายพราง ที่บิกการ์ตูนเดตาเบส
ยอดสปายสายพราง ที่ทีซีเอ็มมูวีเดตาเบส
ยอดสปายสายพราง ที่ฟิล์มอะฟินนีตี
ยอดสปายสายพราง ที่สยามโซน
ภูมิอากาศจุลภาค

ภูมิอากาศจุลภาคบนโขดหินที่ตั้งอยู่ในเขตน้ำขึ้นน้ำลงในเมืองซันไรซ์-ออน-ซี แอฟริกาใต้
ภูมิอากาศจุลภาค หรือ ภูมิอากาศขนาดย่อม (อังกฤษ: microclimate หรือ micro-climate) คือสภาพอากาศเฉพาะพื้นที่หรือเฉพาะจุดย่อย ๆ ที่แตกต่างจากสภาพแวดล้อมโดยรอบเล็กน้อยหรือแตกต่างอย่างมาก มีขอบเขตของขนาด (scale) หรือพื้นที่ครอบคลุมที่ต่างกัน อาจครอบคลุมสภาพภายในบริเวณขนาดเล็กเพียงไม่กี่ตารางเมตร (เช่น แปลงพืชขนาดย่อม หรือถ้ำ) ถึงขนาดใหญ่หลายตารางกิโลเมตรเช่น สภาพอากาศของเมือง ทั้งยังมีคำจำกัดความและการนำไปใช้ที่หลากหลายตามบริบทของสาขาวิทยาการ เช่น ภูมิอากาศวิทยา ภูมิสถาปัตยกรรม เกษตรศาสตร์
โดยทั่วไปสภาวการณ์ของภูมิอากาศเกิดขึ้นจากความแปรผันของปัจจัยเชิงพื้นที่และช่วงเวลาซึ่งสามารถวัดค่าได้ทางสถิติ ภายในภูมิภาคระดับจุลภาคจึงมีผลมาจากปัจจัยที่หลากหลาย เช่น อุณหภูมิ ความชื้น ลม การกักเก็บความร้อน การระเหยของน้ำ เป็นต้น
ภูมิอากาศจุลภาคสามารถพบได้ในทุกสถานที่ เช่น ใกล้แหล่งน้ำซึ่งอาจทำให้บรรยากาศในบริเวณโดยรอบเย็นลง หรือในเขตเมืองที่มีความหนาแน่นสูง อิฐ คอนกรีต และแอสฟัลต์ดูดซับพลังงานของดวงอาทิตย์ ทำให้ร้อนขึ้น และแผ่ความร้อนนั้นกลับคืนสู่อากาศแวดล้อม เกาะความร้อนในเมืองเป็นภูมิอากาศจุลภาคชนิดหนึ่ง
ประวัติ

ศัพท์ "micro-climate" ปรากฏครั้งแรกในช่วงคริสต์ทศศวรรษ 1950 ในสิ่งพิมพ์ได้แก่ ภูมิอากาศแบบย่อส่วน: การศึกษาสภาพแวดล้อมในภูมิอากาศจุลภาค (Climates in Miniature: A Study of Micro-Climate Environment) โดยทอมัส เบดฟอร์ด แฟรงคลิน (Thomas Bedford Franklin) ปี 1955
ที่มาและปัจจัยอิทธิพล

ปัจจัยหลักที่เป็นตัวกำหนดสภาพภูมิอากาศจุลภาคภายในพื้นที่หนึ่ง คือ อุณหภูมิและความชื้น ซึ่งสามารถชี้วัดได้จากอุณหภูมิของอากาศ ความชื้นสัมพัทธ์อากาศ ความเร็วลมปะทะ และอุณหภูมิเฉลี่ยของพื้นผิวโดยรอบ
แหล่งที่มาของการลดลงของอุณหภูมิและหรือความชื้น อาจเกิดจากแหล่งหรือปัจจัยอิทธิพลที่แตกต่าง บ่อยครั้งที่สภาพภูมิอากาศจุลภาคก่อตัวจากการผสมรวมกันของปัจจัยอิทธิพลหลายอย่าง ทั้งที่เกื้อหนุนกันและหักล้างกัน ซึ่งเป็นเรื่องของอุตุนิยมวิทยาระดับจุลภาค
ภูมิประเทศธรรมชาติ > พื้นผิวลาดชันของภูเขา

ปัจจัยหลักที่มีผลต่อภูมิอากาศจุลภาค คือภูมิประเทศ (topography) ตั้งแต่รูปลักษณะของพื้นผิวดิน ความลาดชัน (slope) และทิศทางของความลาดชัน (aspect) ที่เป็นตัวกำหนดปริมาณในการรับแสงแดด ซึ่งส่งผลกระทบต่อแสงและเงาที่เกิดขึ้นในพื้นที่ และส่งผลต่ออุณหภูมิผิวดิน เช่น พื้นที่ลาดชันที่หันเข้าสู่ทิศใต้ของซีกโลกเหนือและพื้นที่ลาดชันที่หันเข้าสู่ทิศเหนือของซีกโลกใต้จะได้รับแสงแดดโดยตรงมากกว่าพื้นที่ลาดชันที่อยู่ตรงข้ามกัน การได้รับแสงมากกว่าจึงมีความอุ่นขึ้นเป็นระยะเวลานาน (ความร้อนสะสมนานกว่า) ซึ่งทำให้ทางลาดมีสภาพอากาศที่อุ่นกว่าพื้นที่โดยรอบอื่น พื้นที่ต่ำสุดของหุบเขาบางครั้งอาจแข็งตัวเร็วหรือแข็งกว่าจุดที่ขึ้นเขาในบริเวณใกล้เคียง เนื่องจากอากาศเย็นจะจมลง ลมที่พัดพาให้แห้งอาจไม่ถึงด้านล่างต่ำสุด และความชื้นยังคงอยู่และตกตะกอน จากนั้นจึงกลายเป็นน้ำแข็ง
ภูมิประเทศธรรมชาติ > ดิน

ประเภทของดินในพื้นที่สามารถส่งผลกระทบต่อภูมิอากาศจุลภาค จากคุณสมบัติของดินในการกักเก็บน้ำไว้ในพื้นที่ และปลดปล่อยน้ำออกสู่ชั้นบรรยากาศผ่านการระเหย ส่งผลต่อปริมาณความชื้นในอากาศ และการสะสมความร้อนในโพรงอากาศระหว่างเม็ดดิน ดินที่มีสัดส่วนของดินเหนียวมากกว่าจะสามารถกักเก็บน้ำและสร้างความชื้นให้กับพื้นที่ได้มากกว่าดินที่สัดส่วนของดินทรายสูง กล่าวคือดินทรายมีอุณหภูมิสูงกว่าดินร่วนและดินเหนียว ตามลำดับ
นอกจากสัดส่วนขององค์ประกอบภายในดินแล้ว ปริมาณสิ่งปกคลุมบนผิวดินก็มีผลต่ออุณหภูมิและปริมาณความชื้นสัมพัทธ์ภายในพื้นที่ ดินที่ไม่มีสิ่งปกคลุมจะได้รับแสงและความร้อนมากกว่าพื้นที่ที่ถูกปกคลุมด้วยพืชพรรณหรือหญ้า
ภูมิประเทศธรรมชาติ > แอ่งอากาศเย็น

ตัวอย่างที่ดีของแอ่งอากาศเย็น (cold air pool, CAP) ได้แก่ หลุมยุบคชเต็ทเนอร์อัล์ม (Gstettneralm) ในออสเตรีย (อุณหภูมิต่ำสุดที่บันทึกไว้ −53 °ซ. (−63 °ฟ.)) และหลุมยุบปีเตอร์ (Peter Sinks) ในสหรัฐอเมริกา
ซึ่งเกิดจากปัจจัยอิทธิพลที่สัมพันธ์กันคือ ความเร็วลม ความลึกของแอ่ง และความถี่ในการลอยตัวของมวลอากาศในแอ่ง กล่าวคือ ขึ้นกับปัจจัยอิทธิพลจากลมอุ่นภายนอกที่พัดลงในแอ่งในการเปลี่ยนสภาพภูมิอากาศ (อุณหภูมิของอากาศในแอ่ง)
ภูมิประเทศธรรมชาติ > ปล่องภูเขาไฟ

ที่ภูเขาไฟเมานาเคอา ในฮาวาย พบการก่อตัวของชั้น​ดินเยือกแข็งใต้ผิวของปล่องภูเขาไฟ แม้ว่ายอดภูเขาไฟนี้จะเป็นพื้นที่ปราศจากน้ำแข็งและแห้งแล้งเป็นพิเศษ แต่ดินเยือกแข็งกระจายตัวในส่วนที่เป็นชั้นสะสมของเถ้าลาวา (กรวยขี้เถ้ายอดยอดภูเขาไฟ) ทำให้เกิดสภาพภูมิอากาศจุลภาคที่เป็นเอกลักษณ์ และยังอาจนำไปอธิบายสภาพภูมิอากาศจุลภาคของดาวอังคารได้ ซึ่งพบแผ่นน้ำแข็งประปรายในบริเวณที่ค่อนข้างอบอุ่น
ภูมิประเทศธรรมชาติ > ภูมิอากาศจุลภาคพืช

ตามที่รูด็อล์ฟ ไกเกอร์ (Rudolf Geiger) ชี้ให้เห็นในหนังสือของเขา ไม่เพียงแต่สภาพอากาศเท่านั้นที่มีอิทธิพลต่อพืชที่มีชีวิต แต่ผลกระทบที่ตรงกันข้ามกับปฏิสัมพันธ์ของพืชที่มีต่อสิ่งแวดล้อมสามารถเกิดขึ้นได้เช่นกัน และเป็นที่รู้จักกันในนามสภาพภูมิอากาศของพืช ผลกระทบนี้มีผลสำคัญต่อผืนป่าในใจกลางทวีป ซึ่งหากป่าไม้ไม่สร้างเมฆและวัฏจักรของน้ำจากกิจกรรมการคายระเหยอย่างมีประสิทธิภาพ จะไม่สามารถมีป่าไม้ได้ในที่ห่างไกลจากชายฝั่ง เนื่องจากตามสถิติแล้วหากไม่มีปัจจัยอิทธิพลอื่น ๆ น้ำฝนที่ตกจะมีปริมาณค่อย ๆ ลดลงนับจากชายฝั่งไล่ไปสู่ใจกลางพื้นทวีป การปลูกต้นไม้เพื่อต่อสู้กับภัยแล้งในพื่นที่ที่ไม่เคยเป็นป่ามาก่อนได้รับการเสนอเป็นส่วนหนึ่งบริบทของการปลูกป่า
ภูมิประเทศธรรมชาติ > แอ่งน้ำ

แอ่งน้ำธรรมชาติ อ่างเก็บน้ำ และเขื่อน ล้วนสร้างภูมิอากาศจุลภาค และมักมีอิทธิพลต่อสภาพอากาศมหภาคเช่นกัน
ภูมิสถาปัตยกรรม

ในเขตเมืองที่หนาแน่นรวมทั้งวัสดุเช่นอิฐ คอนกรีต หรือแอสฟัลต์ ต่างดูดซับพลังงานของดวงอาทิตย์ ทำให้ร้อนขึ้น และแผ่ความร้อนนั้นกลับคืนสู่อากาศแวดล้อมในสภาพกึ่งปิดโดยเฉพาะพื้นที่อาคารสูงทำได้ยาก และมีระบบถนนที่แคบและปิดทางลม สร้างสภาวะที่เรียกว่าเกาะความร้อนในเมือง ซึ่งเป็นภูมิอากาศจุลภาคชนิดหนึ่ง
ความคิดเรื่องภูมิอากาศและการจัดการภูมิอากาศจุลภาคในการเกษตร (agronomy) ยังนำมาประยุกต์ใช้สำหรับภูมิสถาปัตยกรรมศาสตร์ เช่น การจัดการพืชสวนแบบต่าง ๆ
ภูมิสถาปัตยกรรม > สภาวะน่าสบาย

การสร้างสภาวะน่าสบาย (comfort zone) ด้วยการควบคุมปัจจัยอิทธิพลที่ก่อเกิดสภาพภูมิอากาศจุลภาค เช่น แสงแดด กระแสลม โดยการใช้องค์ประกอบเชิงภูมิสถาปัตยกรรมได้แก่
น้ำ ใช้ในการช่วยปรับอุณภูมิของพื้นที่ ช่วยเพิ่มความชื้นสัมพัทธ์ในอากาศผ่านการระเหย และลดการกักเก็บความร้อนของพื้นที่ เนื่องจากมวลน้ำมีศักยภาพในการกักเก็บความร้อนได้แย่กว่าพื้นดิน นอกจากนี้อุณหภูมิที่ต่างกันของผิวน้ำและผิวดินจะทำให้เกิดการหมุนเวียนของกระแสลมขึ้นในพื้นที่ รวมทั้งโครงข่ายการเชื่อมกันของแหล่งน้ำ (network of water bodies)
พืชพรรณ (vegetation) ช่วยดูดซับความร้อนภายในพื้นที่ เนื่องจากพืชจะกักเก็บพลังงานจากแสงอาทิตย์ไปใช้ในกระบวนการสังเคราะห์ด้วยแสง และในกระบวนการดำรงชีวิตของพืชจะมีการคายน้ำออกมาซึ่งช่วยเพิ่มปริมาณความชื้นในอากาศ นอกจากนี้พืชยังช่วยสร้างสร้างร่มเงาให้แก่พื้นที่และลดการสะท้อนความร้อน การปลูกพืชพรรณจึงช่วยลดอุณหภูมิภายในพื้นที่ พื้นที่บริเวณที่มีพืชพรรณมีอุณหภูมิต่ำกว่าพื้นที่โดยรอบ 2-2.5 องศาเซลเซียส
กลุ่มของไม้ยืนต้นและไม้พุ่มจะช่วยกำหนดทิศทางของกระแสลม ปรับอุณหภูมิของลมที่พัดเข้ามาภายในพื้นที่ และทำหน้าที่เป็นทั้งกำบังให้แก่พื้นที่ที่มีลมพัดแรงเกินไป และสร้างช่องลมเพื่อออกแบบทิศทางของกระแสลมที่จะพัดเข้าสู่พื้นที่ให้เหมาะสมต่อการใช้งาน
พื้นที่เปิด (open space) จากหลักการอากาศที่ร้อนจะลอยตัวสูงขึ้นแล้วอาการที่เย็นกว่าจะไหลเข้ามาแทนที่ การสร้างพื้นที่เปิดโล่งจะทำให้อากาศร้อนสามารถระบายออกจากพื้นที่ได้อย่างสะดวกและอากาศเย็นจะเป็นลมพัดพาเข้ามาในพื้นที่แทน จึงช่วยทำให้อุณหภูมิภายในพื้นที่ลดลง ยังครอบคลุมถึงการวางผังช่องลม (wind channels) แผนผังของการจราจร (street pattern) และการเรียงตัวของอาคาร (building line)
วัสดุ การเลือกใช้วัสดุที่สามารถกักเก็บความชื้นได้ เช่น แนวรั้วไม้ พื้นกรวด พื้นหญ้า เพื่อลดความร้อนที่จะเกิดขึ้นจากการสะสมความร้อนไว้ในวัสดุ และลดการสะท้อนความร้อนออกไปยังพื้นที่ข้างเคียง
เฟิร์นต้นเจริญเติบโตได้ในพื้นที่เขตอนุรักษ์แห่งหนึ่ง ที่เป็นแนวร่องเนิน (dell) ใน Lost Gardens of Heligan ในคอร์นวอลล์ ประเทศอังกฤษ ละติจูด 50° 15'น.
ยอดนักสืบจิ๋วโคนัน: ปริศนามหาขุมทรัพย์โจรสลัด

| ยอดนักสืบจิ๋วโคนัน: ปริศนามหาขุมทรัพย์โจรสลัด |
| --- | --- |
ใบปิดภาพยนตร์
กำกับ: ยามาโมโตะ ยาสุอิจิโร่
เขียนบท: โกโช อาโอยามะ
เนื้อเรื่อง: คาชิวาบาระ ฮิโรชิ
สร้างจาก: ยอดนักสืบจิ๋วโคนัน โดย โกโช อาโอยามะ
วันฉาย: 21 เมษายน พ.ศ. 2550
ความยาว: 95 นาที
ประเทศ: ญี่ปุ่น
ภาษา: ญี่ปุ่น
ทำเงิน: 2.53 พันล้านเยน (25.6 ล้านดอลลาร์สหรัฐ)
ก่อนหน้านี้: ยอดนักสืบจิ๋วโคนัน: บทเพลงมรณะแด่เหล่านักสืบ
ต่อจากนี้: ยอดนักสืบจิ๋วโคนัน: บทบรรเลงแห่งความตาย
ยอดนักสืบจิ๋วโคนัน: ปริศนามหาขุมทรัพย์โจรสลัด (ญี่ปุ่น: 名探偵コナン 紺碧の棺 (ジョリー・ロジャー); โรมาจิ: Meitantei Konan Konpeki no Jorī Rojā (JOLLY ROGER); อังกฤษ: Detective Conan: Jolly Roger in the Deep Azure) เป็นภาพยนตร์ยอดนักสืบจิ๋วโคนันลำดับที่ 11 ซึ่งเป็นเรื่องราวเกี่ยวกับโจรสลัดสาวสองคน คือ แอน โบนี และ แมรี รีด ได้ฝังสมบัติไว้ที่เกาะแห่งหนึ่งในมหาสมุทรแปซิฟิกเมื่อ 300 ปีก่อน โดยภาพยนตร์เรื่องนี้ออกฉายในประเทศญี่ปุ่นเมื่อวันที่ 21 เมษายน พ.ศ. 2550 ทำรายได้ 2.53 พันล้านเยน ส่วนในประเทศไทย ฉายที่โรงภาพยนตร์เซ็นจูรีเมื่อวันที่ 22 ธันวาคม พ.ศ. 2550
ตัวละคร > ตัวละครหลัก

เอโดงาวะ โคนัน
โมริ โคโกโร่
โมริ รัน
ซึซึกิ โซโนโกะ
ไฮบาระ ไอ
ดร.อากาสะ ฮิโรชิ
โยชิดะ อายูมิ
ซึบุรายะ มิซึฮิโกะ
โคจิมะ เก็นตะ
สารวัตรเมงูเระ จูโซ
สารวัตรชิราโทริ นินซาบุโร่
หมวดทาคางิ วาตารุ
หมวดชิบะ คาซึโนบุ
หมวดซาโต้ มิวาโกะ
ตัวละคร > ตัวละครในตอนนี้

อิวานากะ โจจิ หัวหน้าแผนกท่องเที่ยวศูนย์นักท่องเที่ยวเกาะโคอุมิ
มิมะ คาสึโอะ เจ้าของบ้านพักโคอุมิ เคยเป็นนักล่าสมบัติ
มาบุจิ จิกะ โอนเนอร์ร้านดำน้ำ "กล็อตโตะ"
ยามางุจิ คิมิโกะ ผู้แนะนำการดำน้ำ
จ่าอุเอะฮิระ เจ้าหน้าที่ตำรวจประจำเกาะโคอุมิ
อิสึยามะ ทาโร่ นักล่าสมบัติ
มัตสึโมโตะ มิสึชิ นักล่าสมบัติ
เพลงประกอบ

เพลงประกอบประจำภาคนี้คือ "ไลค์เดอะวินด์อะครอสเดอะซี" (ญี่ปุ่น: 七つの海を渡る風のように; โรมาจิ: Nanatsu no Umi wo Wataru Kaze no you ni; ทับศัพท์: ดุจดังสายลมที่พัดผ่านเจ็ดคาบสมุทร) ขับร้องโดยรินะ ไออูจิ และยูกะ ซาเองูซะ อินเดซิเบล เผยแพร่เมื่อวันที่ 11 เมษายน พ.ศ. 2550 นับเป็นภาพยนตร์ยอดนักสืบจิ๋วโคนันเรื่องที่สองที่มีเพลงประกอบขับร้องโดยรินะ ไออูจิ ต่อจาก มนตราแห่งรัตติกาลสีเงิน
สำหรับอัลบั้มซาวด์แทร็กนั้น ได้วางจำหน่ายเมื่อวันที่ 18 เมษายน พ.ศ. 2550
สื่อ

แผ่นดีวีดีของภาพยนตร์ได้วางจำหน่ายเมื่อวันที่ 23 พฤศจิกายน พ.ศ. 2550 โดยตัวแผ่นแสดงภาพยนตร์แบบจอกว้างในระบบเสียงดอลบีดิจิตัล 5.1 นอกจากนี้ ยังมีแผ่นบลูเรย์ซึ่งวางจำหน่ายเมื่อวันที่ 8 เมษายน พ.ศ. 2554 ภายในตัวแผ่นนอกจากภาพยนตร์แล้ว ยังมีหนังสือแนะนำภาพยนตร์และระบบบีดีไลฟ์
แหล่งข้อมูลอื่น

เว็บไซต์ทางการ
Official TMS website เก็บถาวร 2015-12-27 ที่ เวย์แบ็กแมชชีน
Official TMS website เก็บถาวร 2020-06-29 ที่ เวย์แบ็กแมชชีน
ยอดนักสืบจิ๋วโคนัน: ปริศนามหาขุมทรัพย์โจรสลัด (ภาพยนตร์) ที่เครือข่ายข่าวอนิเมะ
ยอดนักสืบจิ๋วโคนัน: ปริศนามหาขุมทรัพย์โจรสลัด ที่อินเทอร์เน็ตมูวีเดตาเบส
| ด ค กยอดนักสืบจิ๋วโคนัน โดย โกโช อาโอยามะ |
| --- | --- | --- |
| ตัวละครหลัก |  คุโด้ ชินอิจิ / เอโดงาวะ โคนัน  โมริ รัน  โมริ โคโกโร่  คิซากิ เอริ  ซึซึกิ โซโนโกะ  ฮัตโตริ เฮย์จิ  โทยามา คาสึฮะ  มิยาโนะ ชิโฮะ / ไฮบาระ ไอ  โยชิดะ อายูมิ  ซึบุรายะ มิซึฮิโกะ  โคจิมะ เก็นตะ  ฮอนโด เอย์สึเกะ  มิซึนาชิ เรย์นะ / ฮอนโด ฮิเดมิ  จอมโจรคิด / คุโรบะ ไคโตะ  ฮาคุบะ ซางูรุ  |  |
| ภาพยนตร์ |  คดีปริศนาระเบิดระฟ้า  คดีฆาตกรรมไพ่ปริศนา  ปริศนาพ่อมดคนสุดท้ายแห่งศตวรรษ  คดีฆาตกรรมนัยน์ตามรณะ  คดีปริศนาเส้นตายสู่สวรรค์  ปริศนาบนถนนสายมรณะ  คดีฆาตกรรมแห่งเมืองปริศนา  มนตราแห่งรัตติกาลสีเงิน  ยุทธการเหนือห้วงทะเลลึก  บทเพลงมรณะแด่เหล่านักสืบ  ปริศนามหาขุมทรัพย์โจรสลัด  บทบรรเลงแห่งความตาย  ปริศนานักล่าทรชนทมิฬ  ปริศนามรณะเหนือน่านฟ้า  15 นาทีเฉียดวิกฤติมรณะ  ปริศนาระทึก-ศึกลูกหนังมรณะ  ฝ่าวิกฤติเรือรบมรณะ  ลูแปงที่ 3 ปะทะ ยอดนักสืบจิ๋วโคนัน เดอะมูฟวี่  ปริศนากระสุนมรณะ  ปริศนาทานตะวันมรณะ  ปริศนารัตติกาลทมิฬ  ปริศนาเพลงกลอนซ่อนรัก  ปฏิบัติการสายลับเดอะซีโร่  ศึกชิงอัญมณีสีคราม  กระสุนสีเพลิง  เจ้าสาวฮาโลวีน  มฤตยูใต้น้ำทมิฬ  ปริศนาปราการ 5 แฉก  |  |
| โอวีเอ |  โคนันปะทะคิดปะทะไยบะ - ศึกแตกหักชิงดาบล้ำค่า  สิบหก ผู้ต้องสงสัย!?  โคนัน และ เฮย์จิ และเด็กที่หายตัวไป  โคนัน กับคิด และคริสตัลมาเธอร์  เป้าหมายคือโคโกโร่! บันทึกลึกลับของขบวนการนักสืบเยาวชน  ไล่ล่าหาอัญมณี! โคนันกับเฮย์จิปะทะคิด  คำใบ้มรณะจากอากาสะ ฮิโรชิ  การไขคดีของซึซึกิ โซโนโกะ  เมื่อ 10 ปีผ่านไป  โคนัน ปะทะ จอมโจรคิด เกาะแห่งกับดัก  ข้อมูลลับจากลอนดอน  ปาฏิหาริย์ไม้เบสบอลในตำนาน  |  |
| แมจิก ไฟล์ |  Shinichi Kudo — The Case of the Mysterious Wall and the Black Labrador  Shinichi and Ran — The Memories from Mahjong pieces and Tanabata  Osaka Okonomiyaki Odyssey  The Niigata-Tokyo Souvenir Capriccio  Fantasista Flower  |  |
| ตอนพิเศษโทรทัศน์ |  Time Travel of the Silver Sky  Black History  ลูแปงที่ 3 ปะทะ ยอดนักสืบจิ๋วโคนัน  เป้าหมายคือ โมริ โคโกโร่!  คดีปริศนากับโคนันที่หายไป  เอพิโสด วัน: กำเนิดยอดนักสืบจิ๋ว  |  |
| ภาคคนแสดง |  จดหมายท้าทายถึงคุโด้ ชินอิจิ บทนำก่อนอำลา  เผชิญหน้าองค์กรชุดดำ  ชินอิจิปะทะปริศนาวิหคมรณะ  ชินอิจิกับปริศนาเกียวโตชินเซ็นกุมิ  13 ห้องแห่งความตาย  |  |
| หนังสือฉบับนิยาย |  ตำนานขุมทรัพย์โคชู  ซิมโฟนีสังหาร  สาสน์ท้าแด่คุโด้ ชินอิจิ - บทนำแห่งการลาจาก  การกลับมาของคุโด้ ชินอิจิ - ประทะองค์กรชุดดำ  พลิกคดีแม่มดแห่งเอจินบาระ  สาสน์ท้าแด่คุโด้ ชินอิจิ - ปริศนาวิหคมรณะ  สาส์นท้าแด่คุโด้ ชินอิจิ - คดีฆาตกรรมห้องพิพากษา  |  |
| รายชื่อและอื่น ๆ |  รายชื่อตอน มังงะ  อนิเมะ  สปิน-ออฟ วันสบาย ๆ ของซีโร่  ห้าพยัคฆ์นักเรียนตํารวจ  ฮันซาวะ ตัวร้ายสุดโหด  APTX4869  เพลงประกอบภาพยนตร์การ์ตูน  เกม  |  |
ยากอบบุตรเศเบดี

| นักบุญยากอบองค์ใหญ่ |
| --- | --- |
“นักบุญยากอบบุตรเศเบดี” โดยแรมบรังด์
อัครทูตและมรณสักขี
เสียชีวิต: ราว ค.ศ. 44
นิกาย: ทุกนิกายในศาสนาคริสต์
วันฉลอง: 25 กรกฎาคม
สัญลักษณ์: หอย, หมวกเดินทาง
องค์อุปถัมภ์: สัตวแพทย์, คนล่าหนังสัตว์, คนย้อมหนัง, เภสัชกร, นักแสวงบุญ, ประเทศสเปน
ยากอบบุตรเศเบดี  (อังกฤษ: James, son of Zebedee หรือ Yaakov Ben-Zebedee) หรือนักบุญยากอบองค์ใหญ่ (James the Greater) เป็นนักบุญและมรณสักขีในศาสนาคริสต์ เสียชีวิตราว ค.ศ. 44 เป็นอัครทูตของพระเยซู เป็นบุตรของเศเบดีกับนางสะโลเม และเป็นพี่ชายของยอห์นอัครทูต การเติมสร้อยชื่อ “องค์ใหญ่” ก็เพื่อให้แตกต่างจากยากอบ บุตรอัลเฟอัส หรือที่เรียกว่า “องค์เล็ก” นักบุญยากอบบุตรเศเบดี เป็นสาวกคนแรก ๆ ของพระเยซู  พระวรสารสหทรรศน์กล่าวว่าเมื่อพระเยซูทรงเรียกเขามาเป็นสาวก ยากอบ ยอห์น และพ่อกำลังอยู่ริมทะเล ตามพระวรสารนักบุญมัทธิวและพระวรสารนักบุญมาระโก พระเยซูให้สมญาทั้งยากอบและยอห์นว่า “ลูกฟ้าร้อง” (Boanerges โบอาเนอเย) หนังสือกิจการของอัครทูต 12:1-2 บันทึกว่าพระเจ้าเฮโรด อากริปปา ทรงสั่งประหารยากอบด้วยดาบ
กล่าวกันว่าร่างของยากอบถูกฝังไว้ที่ซานเตียโกเดกอมโปสเตลาในกาลิเซีย (ประเทศสเปน) นักบุญยากอบเป็นนักบุญองค์อุปถัมภ์ประเทศสเปน เมืองที่เป็นที่ฝังร่างจึงถือว่าเป็นเมืองที่มีความสำคัญเป็นที่สามของคริสตจักรโรมันคาทอลิก (ถัดจากเยรูซาเลมและโรม) เส้นทางเซนต์เจมส์ (Way of St. James) เป็นถนนที่ไปจากเมืองต่าง ๆ ในยุโรปไปสุดที่ซานเตียโกเดกอมโปสเตลาเป็นถนนสำหรับนักแสวงบุญสายที่สำคัญที่สุดตั้งแต่สมัยกลางเป็นต้นมา นักบุญยากอบจึงถือว่าเป็นนักบุญองค์อุปถัมภ์นักแสวงบุญด้วย
ยาคูบู ไอเยกเบนี

| 0 | 1 | 2 | 3 |
| --- | --- | --- | --- |
 Yakubu as captain of Nigeria in 2008
ข้อมูลส่วนตัว
ชื่อเต็ม:  Yakubu Aiyegbeni
เกิด:   (1982-11-22) 22 พฤศจิกายน ค.ศ. 1982 (42 ปี)
เกิดที่:  เบนิน ซิตี ประเทศไนจีเรีย
สูง:  1.83 เมตร
ตำแหน่ง:  กองหน้า
ชุดเยาวชน
1994–1997:  เกทเวย์
ชุดใหญ่*
| ปี |  ทีม |  ลงเล่น† |  (ประตู)† |
| 1997–1998 |  จูเลียส เบอร์เกอร์ |   |   |
| 1998 |  → กิล วินเซนต์ (ยืมตัว) |   |   |
| 1999–2003 |  มัคคาบี ไฮฟา |  72 |  (30) |
| 1999–2000 |  → ฮาโปเอล ซาบา (ยืมตัว) |  23 |  (16) |
| 2003 |  → พอร์ตสมัท (ยืมตัว) |  14 |  (7) |
| 2003–2005 |  พอร์ตสมัท |  67 |  (29) |
| 2005–2007 |  มิดเดิลส์เบรอ |  73 |  (25) |
| 2007–2011 |  เอฟเวอร์ตัน |  82 |  (25) |
| 2011 |  → เลสเตอร์ซิตี (ยืมตัว) |  20 |  (11) |
| 2011–2012 |  แบล็กเบิร์น โรเวอส์ |  30 |  (17) |
| 2012–2013 |  กว่างโจว อาร์แอนด์เอฟ |  43 |  (24) |
| 2014–2015 |  อัรรอยยาน |  8 |  (3) |
| 2015 |  เรดิง |  7 |  (1) |
| 2015–2016 |  ไกเซรีสปอร์ |  12 |  (0) |
| 2017 |  โคเวนทรี ซิตี |  3 |  (0) |
ทีมชาติ‡
| 2000–2012 |  ไนจีเรีย |  57 |  (21) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 15:38, 31 December 2011 (UTC).  † ลงเล่น (ประตู)  ‡ จำนวนนัดที่ลงเล่นและจำนวนประตูในนามทีมชาติ ข้อมูล ณ วันที่ 9 September 2011
ยาคูบู ไอเยกเบนี (อังกฤษ: Yakubu Aiyegbeni, เกิด 22 พฤศจิกายน ค.ศ. 1982) เป็นอดีตนักฟุตบอลชาวไนจีเรีย ตำแหน่งกองหน้า มีฉายาในวงการฟุตบอลอังกฤษว่า The Yak (มาจากชื่อ "ยาคูบู (Yakubu)" และหมายถึงจามรี)
ยาคูบู ลงเล่นในพรีเมียร์ลีกไปกว่า 250 นัดให้กับสโมสรฟุตบอลพอร์ตสมัท, มิดเดิลส์เบรอ, เอฟเวอร์ตัน และ แบล็กเบิร์น โรเวอส์ โดยเขาเป็นนักฟุตบอลจากทวีปแอฟริกาที่ยิงประตูในพรีเมียร์ลีกได้มากที่สุดเป็นอันดับสองโดยทำได้ถึง 96 ประตู (เป็นรองเพียงดีดีเย ดรอกบา ที่ทำได้ 104 ประตู)
นอกจากนี้เขาเป็นผู้ทำประตูสูงสุดเป็นอันดับ 3 ของทีมชาติไนจีเรีย และเคยลงแข่งในแอฟริกาคัพออฟเนชันส์นัดตัดสิน 4 ครั้ง และลงแข่งในฟุตบอลโลก 2010 และโอลิมปิกฤดูร้อน 2000